**REGULAMENT SPECIFIC PRIVIND ORGANIZAREA ȘI**

**DESFĂȘURAREA CONCURSULUI/SIMPOZIONULUI**

**“CONSTANTIN BRÂNCUȘI, POETUL GLASULUI LEMNULUI ETERN”**

**Ediția a III-a**

***Motto:***

***„Nu putem să-L ajungem niciodată pe Dumnezeu, însă curajul de a călători spre El rămâne important.” —***[***Constantin Brâncuși***](https://cuvintecelebre.ro/citate/autori/constantin-brancusi/)

**ARGUMENT**

**Constantin Brâncuși** a fost sculptorul român cu contribuții covârșitoare la înnoirea limbajului și viziunii plastice în sculptura contemporană și rămâne poetul glasului lemnului etern prin exprimarea vie a lucrărilor sale. El a dat veacului nostru conștiința formei pure, a asigurat trecerea de la reprezentarea figurativă a realității, la exprimarea esenței lucrurilor și a reînnoit în mod revoluționar limbajul plastic, îmbogățindu-l cu o dimensiune spirituală.

Concursul – Simpozion reprezintă prilejul de a ne reaminti că Brâncuși reprezintă un moment al conșțiinței artei moderne care concentrează sensurile unei ere întregi a evoluției spiritului său creator.

Prin activitățile acestuia onorăm memoria marelui sculptor, fiecare participant dăruind din maximul potențialului său, exprimat prin creații literar artistice.

 Arta este la el pe deplin integrată în trăire și viaţă. Nu a teoretizat conceptul de emoţie artistică, însă a transmis-o prin lucrările sale și prin aforisme deopotrivă, făcând să vibreze atât sufletul cât și mintea noastră.

**Scopul** concursului/simpozionului este acela de a identifica, stimula și valorifica potențialul creativ al elevilor, pasionați de operele lui Brâncuși, prin realizarea unor lucrări literar artistice originale.

**Obiectivele** acestui concurs/simpozion sunt:

* Informarea sistematică cu privire la importanța patrimoniului reprezentat de operele lui Constantin Brâncuși la nivel local, regional, național și european;
* Conștientizarea publicului larg cu privire la valoarea de patrimoniu a operelor lui Constantin Brâncuși la nivel local, regional, național și european;
* Cunoașterea și susținerea patrimoniului cultural în vederea formarii coeziunii sociale și a unei identități europene;

**Grup țintă:**

* elevii care doresc să participle
* **Grupa 1 -**copii până la 11 ani împliniţi;
* **Grupa 2** – tineri cu vârsta cuprinsă între 12 şi 14 ani inclusiv;
* **Grupa 3** – tineri cu vârsta cuprinsă între 15 și 17 ani inclusiv;
* **Grupa 4** – tineri cu vârsta peste 17 ani
* cadrele didactice care doresc să se coordoneze activitățile elevilor

**Prezentare generală**

ART. 1

(1) Prezentul regulament are la bază prevederile Legii educației naționale nr. 198/2023 cu modificările și completările ulterioare și este în conformitate cu prevederile Metodologiei cadru de organizare și desfășurare a competițiilor școlare, anexă la Ordinul ministrului educației, cercetării, tineretului și sportului nr. 3035/2012, cu modificările și completările ulterioare introduse prin OMEN nr. 4203/2018 și OMEN nr. 3015/2019, numită în continuare metodologia – cadru.

(2) Concursul – simpozion ”Constantin Brâncuși, poetul glasului lemnului etern”, este organizat de **Liceul Tehnologic ”Constantin Brâncuși”** în colaborare cu **Inspectoratul Școlar al Municipiului București, Trustul Atomic TV, Asociația ”Centru de învățământ, Arta de a Făurii Omul”** și alte școli partenere.

(3) La acest concurs **NU** se percep taxe de participare din partea concurenților sau părinților acestora și nici alte contribuții financiare.

ART. 2

(1) Concursul se organizează pentru elevii din clasele 0-XII, indiferent de profil și calificare.

ART. 3

(1) Participarea la concurs este individuală sau pe echipe.

**II. Organizarea etapelor de concurs**

ART. 3

(1) Concursul – simpozion se va desfășura în trei etape:

 a) Prima etapă a concursului, faza municipală se va desfășura pe patru secțiuni astfel:

 i) Secțiunea literară (poezie, proză, eseu) dedicate lui Constantin Brâncuși. Concursul se desfășoară în data de 15 februarie 2025 în intervalul orar 9.00 - 12.00 pornind de la anumite cuvinte cheie menționate de membrii juriului ce reflectă operele lui ”Constantin Brâncuși” sau citate ale acestuia. Concursul se desfășoară în Liceul Tehnologic ”Constantin Brâncuși” sau în cadrul fiecărei școli partenere în proiect. Școlile care nu sunt din București și vor desfășura activitatea online, astfel încât să fie văzute de membrii organizatori ai concursului și membrii juriului din cadrul Liceului Tehnologic ”Constantin Brâncuși”. Lucrările în care sunt inserate compilații de fragmente care nu aparțin concurenților sau provin din alte surse sau autori, fără precizarea acestora, vor fi considerate plagiat și vor fi excluse din concurs.

 ii) Secțiunea plastică (desene, grafică, picturi) ce reflectă portretul lui Constantin Brâncuși sau din creația sa, reprezentate clasic sau în variantă modernă. Lucrările pot fi realizate prin orice tehnică (ulei, acuarelă, creion, peniţă, colaj etc.). Concursul se desfășoară în data de 15 februarie 2025, în intervalul orar 9.00 -12.00, în cadrul Liceului Tehnologic ”Constantin Brâncuși” sau în cadrul fiecărei școli partenere în proiect. Vor fi semnate olograf de concurent, cu un titlu relevant și o dezvoltare grafică originală a temei alese și vor rămâne în cadrul Liceului Tehnologic ”Constantin Brâncuși”. Școlile care nu sunt din București își vor desfășura activitatea online, astfel încât să fie văzute de membrii organizatori ai concursului și membrii juriului din cadrul Liceului Tehnologic ”Constantin Brâncuși”

 iii) Secțiunea de mâini îndemânatice ce reflectă portretul lui Constantin Brâncuși sau din creația sa, reprezentate clasic sau în variantă modernă. Lucrările pot fi realizate prin orice tehnică (sculptură, pirogravură, lucrări din lemn, lut, ipsos, material refolosibile, origami, etc.). Concursul se desfășoară în data de 15 februarie 2025, în intervalul orar 9.00 -12.00, în cadrul Liceului Tehnologic ”Constantin Brâncuși” sau în cadrul școlilor partenere din proiect desemnate de Inspectoratele școlare din Județul respectiv. Școlile care nu sunt din București își vor desfășura activitatea online, astfel încât să fie văzute de membrii organizatori ai concursului și membrii juriului din cadrul Liceului Tehnologic ”Constantin Brâncuși”

 iv) Secțiunea muzicală (ușoară, populară, instrumental, clasică).  Concurenții vor interpreta o melodie la alegere din repertoriul național sau internațional, de orice formă sau gen. Ei pot interpreta o piesă la orice tip de intrument sau vocal. Concursul se desfășoară în data de 15 februarie 2025, în intervalul orar 9.00 -12.00, în cadrul Liceului Tehnologic ”Constantin Brâncuși” sau în cadrul fiecărei școli partenere în proiect. Școlile care nu sunt din București își vor desfășura activitatea online, astfel încât să fie văzute de membrii organizatori ai concursului și membrii juriului din cadrul Liceului Tehnologic ”Constantin Brâncuși”

 Premianții concurenți de la faza municipală Liceul Tehnologic ”Constantin Brâncuși” sau din școlile partenere cu acesta, de la orice categorie de vârstă, de la o singură secțiune vor participa la etapa a 2 a concursului.

 b) Etapa a 2 a , faza regională, se va desfășura pe patru secțiuni astfel:

 i) Secțiunea literară (poezie, proză, eseu) dedicate lui Constantin Brâncuși. Concursul se desfășoară în data de 1 martie 2025 în intervalul orar 9.00 - 12.00 pornind de la anumite cuvinte cheie menționate de membrii juriului, în cadrul Liceului Tehnologic ”Constantin Brâncuși”. Lucrările în care sunt inserate compilații de fragmente care nu aparțin concurenților sau provin din alte surse sau autori, fără precizarea acestora, vor fi considerate plagiat și vor fi excluse din concurs.

 ii) Secțiunea plastică (desene, grafică, picturi) ce reflectă portretul lui Constantin Brâncuși sau din creația sa, reprezentate clasic sau în variantă modernă. Lucrările pot fi realizate prin orice tehnică (ulei, acuarelă, creion, peniţă, colaj etc.). Concursul se desfășoară în data de 1 martie 2025, în intervalul orar 9.00 -12.00, în cadrul Liceului Tehnologic ”Constantin Brâncuși”. Acestea vor fi însoțite de o scurtă descriere de maxim 50 cuvinte care să explice ce exprimă fiecare în parte.

 iii) Secțiunea de mâini îndemânatice ce reflectă portretul lui Constantin Brâncuși sau din creația sa, reprezentate clasic sau în variantă modernă. Lucrările pot fi realizate prin orice tehnică (sculptură, pirogravură, lucrări din lemn, lut, ipsos, material refolosibile, origami, etc.). Concursul se desfășoară în data de 15 februarie 2025, în intervalul orar 9.00 -12.00, în cadrul Liceului Tehnologic ”Constantin Brâncuși”.

 iv) Secțiunea muzicală (ușoară, populară, instrumental, clasică).  Concurenții vor interpreta o melodie la alegere din repertoriul național sau internațional, de orice formă sau gen. Concursul se desfășoară în data de 15 februarie 2025, în intervalul orar 9.00 -12.00, în cadrul Liceului Tehnologic ”Constantin Brâncuși”.

c) Etapa a 3 a va consta într-un simpozion - program artistic cu interpreți elevi, cadre didactice sau alți invitați de seamă în data de 15 februarie 2025 și 1 martie 2025, în intervalul orar 10.00 – 14.00 în Liceul Tehnologic ”Constantin Brâncuși” București, Sector 2;

(2) Toate lucrările sau înregistrările video vor rămâne în cadrul Liceului Tehnologic ”Constantin Brâncuși”, în cadrul unor expoziții.

(3) Jurizarea Concursului- Simpozion se va face în perioada 15 februarie – 1 martie 2025 pentru faza municipală și în perioada 1 martie – 15 martie 2025 pentru faza regională. Juriul va fi alcătuit din cadre didactice, critici literari, scriitori, artiști ce vor selecta creațiile sau interpretările ce vor fi premiate. Se va tine cont de calitatea, originalitatea lucrărilor, acuratețea interpretărilor.

(4) În cadrul Concursului – Simpozion se vor acorda Premii (de Excelență, I, II, III) și mențiuni (I, II, III) pentru fiecare secțiune a concursului și grupe de vârstă. Toți participanții la concurs vor primi diplome de participare, transmise prin email sau personal. Concursul prevede posibilitatea acordării unui singur premiu per concurent. Premiile nu se pot transfera unui alt concurent.

(5) Derularea concursului se face conform calendarului astfel

(a) Înscrierea candidaților la concurs se face până în data de 15 februarie 2025 conform tabelelor anexate

(b) Afișarea rezultatelor concursului se va face la avizierul unității, pe pagina <http://www.c-brancusi.ro/> și de facebook: **Liceul Tehnologic Constantin Brâncuși,**  până la data de 15 martie 2024.

(6) Nu se acceptă contestații.

(7) Toți membrii juriului vor primi adeverințe de evaluatori, elevii diplome pentru premii și mențiuni, iar participanții la simpozion vor primi diplome de participare.

**IV. Dispoziții finale**

ART 6

Organizatorii concursului vor realiza un raport al organizării și desfășurării concursului, cuprinzând date specifice și indicatori de realizare a obiectivelor propuse. Raportul va fi înaintat spre avizare Inspectorului pentru activități extrașcolare al ISMB-ului care asigură postarea acestuia pe site – ul ISMB și transmitera acestuia către reprezentanții ministerului de resort.

 **Inspector Școlar General,**

**Vlad Florentin DRINCEANU**

 **Inspector educație permanentă,**

 **Virginia Ana ȘTEFAN**

 **Director Liceul Tehnologic ”Constantin Brâncuși”,**

 **Gabriela MACHIDON**

**ANEXA 1 la Regulamentul Concursului ”CONSTANTIN BRÂNCUȘI, POETUL GLASULUI LEMNULUI ETERN”**

**FORMULAR DE ÎNSCRIERE ELEVI LA CONCURSUL**

**“CONSTANTIN BRÂNCUȘI, POETUL GLASULUI LEMNULUI ETERN”**

**Ediția a III a**

**FORMULAR DE ÎNSCRIERE**

**CONCURS - SIMPOZION**

**“CONSTANTIN BRÂNCUȘI, POETUL GLASULUI LEMNULUI ETERN”**

|  |  |  |  |  |  |
| --- | --- | --- | --- | --- | --- |
| **Nr. crt.** | **Numele şi prenumele elevului** | **Clasa** | **Şcoala** | **Secţiunea** | **Numele cadrului didactic îndrumător** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

 **Director, Coordonator,**

 **Prof. Prof.**

**ANEXA 2 la Regulamentul Concursului - Simpozion ”CONSTANTIN BRÂNCUȘI, POETUL GLASULUI LEMNULUI ETERN”**

**DECLARAŢIE**

Subsemnatul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , secțiunea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la Concursul-Simpozion **„Constantin Brâncuși, poetul glasului lemnului etern”**, declar pe proprie răspundere că nu am rudă sau afin, până la gradul al patrulea, sau elevi participanți în cadrul competiției.

Declar, de asemenea, că am luat la cunoştinţă de prevederile Regulamentului specific privind

organizarea şi desfășurarea Concursului - Simpozion **„Constantin Brâncuși, poetul glasului lemnului etern”**, pe care mă angajez să le respect.

De asemenea declar că nu voi face publice datele legate de Concursul – Simpozion cu tema **„Constantin Brâncuși, poetul glasului lemnului etern”**.

Prin prezenta declaraţie, mă angajez că voi păstra confidențialitatea tuturor informațiilor cu caracter intern pentru competiție, până la afișarea/comunicarea publică oficială a acestora şi că nu voi întreprinde nici o acțiune care să pună la îndoială corectitudinea competiției școlare.

În cazul constatării unor nereguli în activitatea mea în cadrul acestei comisii îmi asum responsabilitatea aplicării sancțiunilor prevăzute de lege.

(în conformitate cu art.292 din Codul penal).

Data\_\_\_\_\_\_\_\_\_\_\_\_ Semnătura,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_